CELEX: 62014TN0386
Language: mt
Date: 2014-05-24 00:00:00
Title: Kawża T-386/14: Rikors ippreżentat fl- 24 ta’ Mejju 2014 – Fih Holding u Fih Erhversbank vs Il-Kummissjoni

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/50
            
         Rikors ippreżentat fl-24 ta’ Mejju 2014 – Fih Holding u Fih Erhversbank vs Il-Kummissjoni
   (Kawża T-386/14)
   2014/C 253/66
   Lingwa tal-kawża: l-Ingliż
   
      Partijiet
   
   
      Rikorrenti: Fih Holding A/S (Kopenħagen, id-Danimarka); u Fih Erhversbank A/S (Kopenħagen) (rappreżentant: O. Koktvedgaard, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni tal-11 ta’ Marzu 2014 C(2014) 1280 finali dwar l-għajnuna mill-Istat SA.34445 (2012/c) implementata mid-Danimarka għat-trasferiment ta’ assi relatati mal-proprjetà minn FIH lejn FSC; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   
               1.
            
            
               L-ewwel motiv huwa bbażat fuq l-allegazzjoni li d-deċiżjoni kkontestata tikser l-Artikolu 107(1) TFEU sa fejn il-Kummissjoni ddeċidiet “li l-ebda operatur tas-suq ma kien ikun lest li jinvesti b’termini u kundizzjonijiet ekwivalenti għal dawk tal-ftehim tax-xiri tal-azzjonijiet” (premessa 93), li “konsegwentement il-miżuri ma humiex konformi mal-MEOP” (premessa 93 u 99), u fl-Artikolu 1(1) li l-assi ttrasferiti jikkostitwixxu għajnuna mill-Istat.
            
         
               2.
            
            
               It-tieni motiv huwa bbażat fuq l-allegazzjoni li l-FSC ma għandhiex tiġi pparagunata ma’ investitur privat iggwidat mill-prospetti ta’ profitabbiltà fit-tul tal-kapital investit, iżda ma’ kreditur privat li jfittex li jikseb il-ħlas ta’ ammonti dovuti lilu minn debitur f’diffikultajiet finanzjarji, minħabba responsabbiltajiet ta’ FSC li kienu jeżistu minn qabel.
            
         
               3.
            
            
               It-tielet motiv huwa bbażat fuq l-allegazzjoni li d-deċiżjoni kkontestata tikser l-Artikolu 107(1) TFEU sa fejn hija tistabbilixxi fil-premessa 116 effett ta’ salvataġġ tal-kapital gross tal-miżuri għal DKK 375 miljun, li kellhom jitħallsu, u l-valur tat-trasferiment għal DKK 254 miljun 'il fuq mill-valur ekonomiku reali, li kellu jiġi irkuprat, u fit-tieni paragrafu tal-Artikolu 1 u t-Term Sheet, impenn 6, jissuġġetta l-approvazzjoni għan dan.
            
         
               4.
            
            
               Ir-raba’ motiv huwa bbażat fuq l-allegazzjoni li d-deċiżjoni kkontestata tikser l-Artikolu 107(1) TFEU sa fejn il-Kummissjoni stabbilixxiet fil-premessa 103(a) “benefiċċju relatat mal-formula tal-ftehim tax-xiri tal-azzjonijiet (DKK 0,73 biljun)”, u fil-premessa 103(b) “ħlas preċedenti ta’ investiment fl-ekwità (DKK 1,33 biljun)”. Minħabba dan ma hemmx bażi għat-talba għall-ħlas tas-salvataġġ tal-kapital imressqa mill-Kummissjoni fit-tieni paragrafu tal-Artikolu 1 u fl-impenn Nru 6.
            
         
               5.
            
            
               Il-ħames motiv huwa bbażat fuq l-allegazzjoni li l-Kummissjoni interpretat b’mod żbaljat it-termini tal-Ftehim meta l-Kummissjoni kkonkludiet li FIH għandha tħallas lura DKK 254 miljun lil FSC (premessa 116) bħala d-differenza bejn il-valur tat-trasferiment u l-valur ekonomiku reali tal-assi.
            
         
               6.
            
            
               Is-sitt motiv huwa bbażat fuq l-allegazzjoni li d-deċiżjoni kkontestata tikser l-Artikolu 296 TFEU u l-Artikolu 41(2)(ċ) tal-Karta peress li l-Kummissjoni naqset milli tosserva l-obbligu proċedurali essenzjali tagħha li tipprovdi raġunijiet għad-deċiżjoni tagħha.